ai4bharat/Pralekha huggingface dataset:
വാണിജ്യ വ്യവസായ മന്ത്രാലയം
ഹിമാചല് പ്രദേശിനും ഉത്തരാഖണ്ഡിനും വ്യാവസായിക വികസന പദ്ധതി-2017ക്ക് കീഴില് ആവശ്യമായി വരുന്ന അധിക ഫണ്ടിന് കേന്ദ്ര മന്ത്രിസഭ അംഗീകാരം നല്കി
1164 കോടി രൂപയുടെ അധിക സാമ്പത്തിക അടങ്കലിന് അംഗീകാരം
ഹിമാചല് പ്രദേശിനും ഉത്തരാഖണ്ഡിനും വ്യാവസായിക വികസന പദ്ധതി , 2017 പ്രകാരം 1164.53 കോടി രൂപ അനുവദിക്കുന്നതിന് ബഹുമാനപ്പെട്ട പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
2018 ഏപ്രില് 23-ലെ വിജ്ഞാപനം നമ്പര്.2/2018എസ്.പി.എസ് പ്രകാരമാണ് ഹിമാചല് പ്രദേശ്, ഉത്തരാഖണ്ഡ് സംസ്ഥാനങ്ങള്ക്ക് കേന്ദ്ര ഗവണ്മെന്റ് വ്യാവസായിക വികസന പദ്ധതി-2017 പ്രഖ്യാപിച്ചത്. ഈ പദ്ധതിക്ക് കീഴിലുള്ള മൊത്തം സാമ്പത്തിക അടങ്കല് 131.90 കോടി രൂപയായിരുന്നു. 2021-22 സാമ്പത്തിക വര്ഷത്തില് തന്നെ അനുവദിച്ച ഈ ഫണ്ട് ചെലവഴിച്ചു. അതിനെത്തുടര്ന്ന് 2028-2029 വരെയുള്ള പ്രതിജ്ഞാബദ്ധമായ ബാദ്ധ്യതകള് നിറവേറ്റുന്നതിന് 1164.53 കോടി രൂപയുടെ അധിക ഫണ്ടിന്റെ ആവശ്യകതയുണ്ട്. 2017 ലെ വ്യാവസായിക വികസന പദ്ധതി പ്രകാരം ഈ അധിക സാമ്പത്തിക വിഹിതം അനുവദിക്കുന്നതിന്, മന്ത്രിസഭയുടെ അംഗീകാരം അഭ്യര്ത്ഥിച്ചിരുന്നു.
ഹിമാചല് പ്രദേശിനും ഉത്തരാഖണ്ഡിനും വേണ്ടിയുള്ള കേന്ദ്രാവിഷ്കൃത പദ്ധതിയായ വ്യവസായ വികസന പദ്ധതി-2017 പ്രകാരം 2028-29 വരെയുള്ള പ്രതിജ്ഞാബദ്ധമായ ബാദ്ധ്യതകള് നിറവേറ്റുന്നതിന് അധിക ഫണ്ട് ആവശ്യമാണെന്ന കേന്ദ്ര വ്യവസായ വാണിജ്യ മന്ത്രാലയത്തിന്റെ,
വ്യവസായ, ആഭ്യന്തര വ്യാപാരം പ്രോത്സാഹന വകുപ്പിന്റെ നിര്ദ്ദേശം ഇന്ന് ചേര്ന്ന മന്ത്രിസഭാ യോഗം, പരിഗണിക്കുകയും അതിന് അംഗീകാരം നല്കുകയും ചെയ്തു. മേല്പ്പറഞ്ഞ പദ്ധതിക്ക് കീഴില് അധിക ഫണ്ടുകള് അംഗീകരിക്കുന്നതിനനുസരിച്ച് താഴെപ്പറയുന്ന ആനുകൂല്യ പ്രോത്സാഹനങ്ങള് പദ്ധതിക്ക് കീഴില് ലഭിക്കും.
വായ്പകള് പ്രാപ്യമാകുന്നതിന് കേന്ദ്ര മൂലധന നിക്ഷേപ ആനുകൂല്യ പ്രോത്സാഹനം :
ഹിമാചല് പ്രദേശ്, ഉത്തരാഖണ്ഡ് സംസ്ഥാനങ്ങളില് എവിടെയും സ്ഥിതി ചെയ്യുന്ന ഉല്പ്പാദന, സേവന മേഖലയില് ഗണ്യമായ വിപുലീകരണം നടത്തുന്ന അര്ഹതയുള്ള എല്ലാ പുതിയ വ്യാവസായിക യൂണിറ്റുകള്ക്കും നിലവിലുള്ള വ്യാവസായിക യൂണിറ്റുകള്ക്കും പ്ലാന്റുകളിലും യന്ത്രങ്ങളിലും നിക്ഷേപം നടത്തുന്നതിന് ഉയര്ന്നപരിധി 5 കോടി രൂപവരെയുള്ള നിക്ഷേപങ്ങള്ക്ക് @30% വായ്പകള് പ്രാപ്യമാകുന്നതിനുള്ള കേന്ദ്ര മൂലധന നിക്ഷേപ ആനുകൂല്യ പ്രോത്സാഹനമായി  നല്കും.
കേന്ദ്ര സമഗ്ര ഇന്ഷുറന്സ് ആനുകൂല്യ പ്രോത്സാഹനം :
ഹിമാചല് പ്രദേശ്, ഉത്തരാഖണ്ഡ് സംസ്ഥാനങ്ങളില് എവിടെയും സ്ഥിതി ചെയ്യുന്ന യോഗ്യതയുള്ള എല്ലാ പുതിയ വ്യവസായ യൂണിറ്റുകളും നിലവിലുള്ള വ്യവസായ യൂണിറ്റുകളും വാണിജ്യപരമായ ഉല്പ്പാദനം/പ്രവര്ത്തനം ആരംഭിക്കുന്ന തീയതി മുതല് പരമാവധി 5 വര്ഷത്തേക്ക് കെട്ടിടവും പ്ലാന്റും യന്ത്രങ്ങളും ഇന്ഷുര് ചെയ്താല് ആ ഇന്ഷുറന്സ് പ്രീമിയത്തിന്റെ 100% തിരികെ ലഭിക്കുന്നതിന് അര്ഹതയുണ്ടാകും.
3. ഉണ്ടാകുന്ന ചെലവ്:
ഹിമാചല് പ്രദേശ്, ഉത്തരാഖണ്ഡ് സംസ്ഥാനങ്ങള്ക്ക് ഐ.ഡി.എസ്-2017 പ്രകാരമുള്ള സാമ്പത്തിക അടങ്കല് 131.90 കോടി രൂപ മാത്രമായിരുന്നു. അത് 2021-2022 കാലയളവില് തന്നെ നല്കുകയും ചെയ്തിരുന്നു. തുടര്ന്ന്, 2028-29 വരെ പദ്ധതിക്ക് കീഴില് ഉണ്ടാകുന്ന പ്രതിജ്ഞാബദ്ധമായ ബാദ്ധ്യതകള് നിറവേറ്റുന്നതിന് അധിക ഫണ്ടുകള് ആവശ്യമായി വരികയും പദ്ധതിക്ക് കീഴില് 1164.53 കോടി രൂപയുടെ അധിക സാമ്പത്തിക അടങ്കലിന് മന്ത്രിസഭ അംഗീകാരം നല്കുകയും ചെയ്യുകയായിരുന്നു.
രജിസ്റ്റര് ചെയ്ത 774 യൂണിറ്റുകള് വഴി ഏകദേശം 48,607 പേര്ക്ക് ഇതിലൂടെ നേരിട്ട് തൊഴിലവസരങ്ങള് സൃഷ്ടിക്കുമെന്നും പ്രതീക്ഷിക്കുന്നു.
NS
(Visitor Counter : 45
മന്ത്രിസഭ
ജലന്ധര് കന്റോണ്മെന്റില് കേന്ദ്രീയ വിദ്യാലയം സ്ഥാപിക്കുന്നതിന് 7.5 ഏക്കര് ഭൂമി പാട്ടത്തിന് നല്കാന് അനുമതി
ജലന്ധര് കന്റോണ്മെന്റിലെ, സര്വേ നമ്പര് 408 ല് കേന്ദ്രീയ വിദ്യാലയം സ്ഥാപിക്കുന്നതിന് പ്രതിരോധ വകുപ്പിന്റെ കൈവശമുള്ള 7.5 ഏക്കര് ഭൂമി  പ്രതിവര്ഷം 1 രൂപ മാത്രം ഈടാക്കി കേന്ദ്രീയ വിദ്യാലയ സംഗത്ഥന് സ്ഥിരമായി പാട്ടത്തിന് നല്കാന് പ്രധാനമന്ത്രി ശ്രീ.നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
(പശ്ചാത്തലം:
1987 മുതല് ജലന്ധര് കന്റോണ്മെന്റിലെ കേന്ദ്രീയ വിദ്യാലയം നമ്പര് 4, മിലിട്ടറി എഞ്ചിനീയറിംഗ് സര്വീസിന്റെ കെട്ടിടത്തിലാണ് പ്രവര്ത്തിക്കുന്നത്. നിലവില് 1346 വിദ്യാര്ത്ഥികള് ഇവിടെ പഠിക്കുന്നുണ്ട്. 26 ഏക്കര് എ-1 പ്രതിരോധ ഭൂമിയിലാണ് ഇത് സ്ഥിതി ചെയ്യുന്നത്. സ്ഥിരം കെട്ടിടം നിര്മ്മിക്കുന്നതോടെ, മേഖലയില് സേവമനുഷ്ഠിക്കുന്ന ഉദ്യോഗസ്ഥരുടെ കുട്ടികളുടെ വിദ്യാഭ്യാസത്തിന് ആവശ്യമായ അടിസ്ഥാന സൗകര്യങ്ങള് ഒരുക്കാനാവും. സ്കൂള് കെട്ടിടം പൂര്ത്തിയായ ശേഷം അവശേഷിക്കുന്ന 18.5 ഏക്കര് ഭൂമി സൈന്യത്തിന് കൈമാറും.
AM MRD – 553
ബഹിരാകാശ വകുപ്പ്
പി.എസ്.എല്.വിയുടെ അന്പതാംവിക്ഷേപണംവിജയകരം റിസാറ്റ് 2ബി ആര് 1 ഉും 9 വിദേശ ഉപഗ്രഹങ്ങളും ഭ്രമണപഥത്തില്
ഇന്ത്യയുടെ ഭൗമ നിരീക്ഷണ ഉപഗ്രഹമായ റിസാറ്റ് 2ബി ആര് 1 നെയുംവിദേഷ രാജ്യങ്ങളുടെ 9 ഉപഗ്രഹങ്ങലെയുംവഹിച്ചുകൊണ്ട് പി.എസ്.എല്.വി അതിന്റെ അന്പതാംവിക്ഷേപണംവിജയകരമാക്കി. ശ്രീഹരിക്കോട്ടയിലെ സതീഷ് ധവാന് ബഹിരാകാശ കേന്ദ്രത്തിന് നിന്ന് ഇന്ന് ഉച്ചതിരിഞ്ഞ് 3.25 നായിരുന്നു പി.എസ്.എല്.വിയുടെ പരിഷ്ക്കരിച്ച ക്യു. എല് പതിപ്പ് ഭ്രമണപഥത്തിലേക്കുയര്ന്നത്. അഞ്ചു വര്ഷംകാലാവധിയുള്ല, 576 കിലോഗ്രം ഭാരമുള്ളതാണ്റിസാറ്റ് 2ബി ആര് 1. കൃഷി, ദുരന്ത നിവാരണ പ്രവര്ത്തനങ്ങള്ക്കുള്ള പിന്തുണ, വാന നീരീക്ഷണംതുടങ്ങിയവയ്ക്കായിരിക്കും ഈ ഉപഗ്രഹത്തെ ഉപയോഗിക്കുക.
ജപ്പാന്, ഇറ്റലി, ഇസ്രായേല് എന്നീ രാജ്യങ്ങളുടെഓരോ ഉപഗ്രങ്ങളും അമേരിക്കയുടെ 6 ഉപഗ്രഹങ്ങളുംവാണിജ്യാടിസ്ഥാനത്തില് പി.എസ്.എല്.വി വിക്ഷേപണത്തില് ഉള്പ്പെട്ടിരുന്നു. ഇക്കഴിഞ്ഞ നവംബര് 27 ന് നടന്ന ഏറ്റവും ഒടുവിലത്തെ വിക്ഷേപണത്തില്കാര്ട്ടോസാറ്റ് 3 ഉള്പ്പെടെ 13 വാണിജ്യ ഉപഗ്രഹങ്ങളെയാണ് പി.എസ്.എല്വി ബഹിരാകാശത്തെത്തിച്ചത്.
പി.എസ്.എല്വിയുടെ അന്പതാമത്തെ ദൗത്യത്തിലൂടെ ചരിത്രത്തില്സുപ്രധാന നാഴികക്കലാണ്കൈവരിച്ചതെന്ന്ഐ.എസ്.ആര്.ഒ ചെയര്മാന് ഡോ. കെ. ശിവന് പറഞ്ഞു.
(ND MRD– 704
രാജ്യരക്ഷാ മന്ത്രാലയം
തദ്ദേശ നിർമിത ബൂസ്റ്റർ സംവിധാനത്തോടുകൂടിയ ബ്രഹ്മോസ് സൂപ്പർസോണിക് മിസൈൽ ഇന്ത്യ വിജയകരമായി പരീക്ഷിച്ചു
ബൂസ്റ്റർ, എയർ ഫ്രെയിം സെക്ഷൻ തുടങ്ങി നിരവധി തദ്ദേശ നിർമ്മിത സംവിധാനങ്ങളോടുകൂടിയ ബ്രഹ്മോസ് ഉപരിതല സൂപ്പർസോണിക് മിസൈൽ ഇന്ത്യ ഇന്ന് വിജയകരമായി പരീക്ഷിച്ചു. രാവിലെ 10.30 ന് ഒഡീഷയിലെ ബാലസോറിൽ നിന്നാണ് ഇന്ത്യ പരീക്ഷണ വിക്ഷേപണം നടത്തിയത്. തദ്ദേശ നിർമ്മിത ഉൽപ്പന്നങ്ങളെ പ്രോത്സാഹിപ്പിക്കുന്നതിലെ ഒരു പ്രധാന ചുവടുവയ്പ്പാണ് ഇത്.
(ഉപരിതല ആക്രമണത്തിന് ഉപയോഗിക്കുന്ന ബ്രഹ്മോസ് ക്രൂയിസ് മിസൈൽ 2.8 മാക് വേഗതയിലാണ് പരീക്ഷിച്ചത്.
മിസൈലിന്റെ വിജയകരമായ പരീക്ഷണത്തിൽ ഡിആർഡിഒ ഉദ്യോഗസ്ഥരെയും ബ്രഹ്മോസ് അംഗങ്ങളെയും രാജ്യരക്ഷാ മന്ത്രി ശ്രീ രാജ് നാഥ് സിംഗ് അഭിനന്ദിച്ചു.
ആരോഗ്യ, കുടുംബക്ഷേമ മന്ത്രാലയം
75 ലക്ഷത്തിലധികം രോഗമുക്തിയുമായി ഇന്ത്യ ആഗോള മേൽക്കൈ നിലനിർത്തുന്നു
പരമാവധി രോഗമുക്തിയുള്ള രാജ്യമെന്ന നിലയിൽ ആഗോളതലത്തിൽ ഇന്ത്യ ഒന്നാം സ്ഥാനത്ത് തുടരുന്നു. മൊത്തം രോഗമുക്തി ഇന്ന് 75 ലക്ഷം കവിഞ്ഞു . കഴിഞ്ഞ 24 മണിക്കൂറിനുള്ളിൽ രാജ്യത്ത് 53,285 പേർക്ക് രോഗമുക്തിയായിട്ടുണ്ട്. ഇന്ത്യയിൽ മൊത്തം രോഗം ബാധിച്ചവർ 5,61,908 ആണ്. രാജ്യത്തെ മൊത്തം രോഗബാധിതരുടെ 6.83 ശതമാനം മാത്രമാണ് നിലവിലുള്ള രോഗികളുടെ എണ്ണം.കേവലം രണ്ട് മാസത്തിനുള്ളിൽത്തന്നെ രോഗബാധിതരുടെ ശതമാനക്കണക്കിൽ 3 മടങ്ങ് കുറവുണ്ടായി. സെപ്റ്റംബർ 3 ന് 21.16 ശതമാനമായിരുന്നു രോഗികൾ.
2020 ജനുവരി മുതൽ ക്രമാനുഗതമായി വർധിച്ചുവന്ന കോവിഡ്-19 പരിശോധനകളുടെ എണ്ണം ഇന്ന് മൊത്തം 11 കോടി  കവിഞ്ഞു. രാജ്യത്തുടനീളം 2037 ലാബുകളുമായി പരിശോധാസൗകര്യം പലമടങ്ങായി വർദ്ധിച്ചിട്ടുണ്ട്
ഉയരുന്ന രോഗമുക്തരുടെ എണ്ണം ദേശീയ രോഗമുക്തി നിരക്കിലുള്ള തുടർച്ചയായ വർദ്ധനയിൽ പ്രതിഫലിക്കുന്നുണ്ട്. നിലവിൽ രോഗമുക്തി നിരക്ക് 91.68 ശതമാനം ആണ്. കഴിഞ്ഞ 24 മണിക്കൂറിനുള്ളിൽ രോഗം ഭേദമായതിൽ 78 ശതമാനവും 10 സംസ്ഥാനങ്ങളിൽ നിന്നും കേന്ദ്ര ഭരണപ്രദേശങ്ങളിൽ നിന്നുമാണ്. 8,000 ത്തിലധികം രോഗമുക്തരുമായി കേരളവും കർണാടകവുമാണ് ഏറ്റവും മുന്നിലുള്ളത്. ഡൽഹി, പശ്ചിമ ബംഗാൾ എന്നീ സംസ്ഥാനങ്ങളിൽ നാലായിരത്തിലധികം രോഗമുക്തരുണ്ട്.
കഴിഞ്ഞ 24 മണിക്കൂറിനുള്ളിൽ 45,321 പേർക്ക് രോഗം സ്ഥിരീകരിച്ചതായി റിപ്പോർട്ട് ചെയ്യപ്പെട്ടിട്ടുണ്ട്. പുതിയ രോഗികളിൽ 80 ശതമാനവും പത്ത് സംസ്ഥാനങ്ങളിലും/ കേന്ദ്രഭരണ പ്രദേശങ്ങളിലുമാണ്. 7,025 പുതിയ രോഗികളുമായി കേരളത്തിലാണ് ഏറ്റവും കൂടുതൽ. ഡൽഹി, മഹാരാഷ്ട്ര എന്നിവിടങ്ങളിൽ പ്രതിദിനം 5,000 ലധികം പുതിയ കേസുകൾ റിപ്പോർട്ട് ചെയ്തു.
കഴിഞ്ഞ 24 മണിക്കൂറിനുള്ളിൽ 496 മരണം റിപ്പോർട്ടു ചെയ്തിട്ടുണ്ട്. കഴിഞ്ഞ 24 മണിക്കൂറിനുള്ളിൽ ഉണ്ടായ 82 ശതമാനം മരണങ്ങളും 10 സംസ്ഥാനങ്ങളിലും കേന്ദ്രഭരണ പ്രദേശങ്ങളിലുമാണ്. ഇന്നലെ റിപ്പോർട്ട് ചെയ്ത മരണങ്ങളിൽ 22 ശതമാനം മഹാരാഷ്ട്രയിൽ നിന്നാണ്, 113 പേർ. പശ്ചിമ ബംഗാളിൽ 59 പേർ മരിച്ചു.
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
വർഷാന്ത്യ അവലോകനം - 2021 - ഭരണപരിഷ്ക്കാര, പൊതുജന പരാതിപരിഹാര വകുപ്പ്
1) CPGRAMS പരിഷ്കാരങ്ങൾ:
ഒരു അപ്പീൽ പ്രക്രിയ/സംവിധാനം ഉൾപ്പെടെ, കേന്ദ്ര പൊതുജന പരാതിപരിഹാര സംവിധാനത്തിൽ ഒട്ടേറെ പരിഷ്കാരങ്ങൾ നടപ്പാക്കിയിട്ടുണ്ട്. 79 മന്ത്രാലയങ്ങൾ / വകുപ്പുകൾ ഇതിനോടകം അപ്പലേറ്റ് അതോറിറ്റികളെ നിയോഗിച്ചിട്ടുണ്ട്. അവയുടെ വിശദാംശങ്ങൾ https://pgportal.gov.in/ എന്ന വെബ്സൈറ്റിൽ ലഭ്യമാണ്.
2) പരാതി പരിഹാരംപരാതികൾ തരംതിരിക്കാനും പരിഹാരത്തിന്റെ ഗുണനിലവാരം വിലയിരുത്താനുമുള്ള പ്രക്രിയയിൽ നിർമ്മിത ബുദ്ധി / മെഷീൻ ലേണിംഗ് ടൂളുകൾ പ്രയോജനപ്പെടുത്തുന്നതിന് കാൺപൂർ ഐഐടിയുമായി ഒരു ധാരണാപത്രം ഒപ്പുവച്ചു.ഗ്രാമീണ ജനതയ്ക്ക് CPGRAMS-ന്റെ പ്രയോജനം ഉറപ്പുവരുത്തുന്നതിനായി DARPG ഉം പൊതു സേവന കേന്ദ്രങ്ങളും  തമ്മിൽ 20.09.2021-ന് ഒരു ധാരണാപത്രം ഒപ്പുവച്ചു.
3) സിവിൽ സർവീസസ് ദിനം, 2021
4) തീർപ്പുണ്ടാകാത്ത കാര്യങ്ങൾ തീർപ്പാക്കുന്നതിനുള്ള പ്രത്യേക പ്രചാരണംതീർപ്പുണ്ടാകാത്ത വിഷയങ്ങൾ പരിഹരിക്കുന്നതിനും ശുചീകരണത്തിനും രാജ്യത്തും വിദേശത്തുമുള്ള അറ്റാച്ച്ഡ്/സബോർഡിനേറ്റ് ഓഫീസുകൾ, സ്വയംഭരണ സ്ഥാപനങ്ങൾ എന്നിവയുൾപ്പെടെ ഇന്ത്യ ഗവൺമെന്റിന്റെ എല്ലാ മന്ത്രാലയങ്ങളിലും/വകുപ്പുകളിലും 2021 ഒക്ടോബർ 2 മുതൽ ഒക്ടോബർ 31 വരെ പ്രത്യേക പ്രചാരണം നടത്തി.പ്രചാരണം നടത്തുന്നതിനും ഏകോപിപ്പിക്കുന്നതിനുമായി ഓരോ മന്ത്രാലയത്തിലും നോഡൽ ഓഫീസർമാരെ നിയമിച്ചു. പ്രചാരണത്തിന്റെ തത്സമയ പുരോഗതി നിരീക്ഷിക്കാൻ ഒരു സമർപ്പിത പോർട്ടൽ സൃഷ്ടിച്ചു.തീർപ്പാക്കലിനുള്ള പ്രത്യേക പ്രചാരണത്തിന്റെ പുരോഗതി ചുവടെ ചേർക്കുന്നു:
|
|
Sl.No.
|
|
വിഭാഗം
|
|
ലക്ഷ്യം
|
|
തീർപ്പാക്കൽ
|
|
1.
|
|
എംപി മാരുടെ പരാമർശത്തിൽപ്പെട്ടവ
|
|
11,088
|
|
8,765
|
|
2.
|
|
പാർലമെന്ററി ഉറപ്പുകളിൽപ്പെട്ടവ
|
|
2,262
|
|
1,064
|
|
3.
|
|
മന്ത്രിതല പരാമർശങ്ങളിൽപ്പെട്ടവ 
|
|
211
|
|
176
|
|
4.
|
|
സംസ്ഥാന സർക്കാർ പരാമർശങ്ങളിൽപ്പെട്ടവ
|
|
1,236
|
|
1,030
|
|
5.
|
|
പൊതു പരാതികളിൽപ്പെട്ടവ
|
|
3,30,964
|
|
3,03,415
|
|
6.
|
|
റെക്കോർഡ് മാനേജ്മെന്റ് - പുനഃപരിശോധനയ്ക്കുള്ള ഫയലുകൾ
|
|
45,54,997
|
|
44,89,852 Reviewed
23,69,185 identified for weeding
21,89,999 Weeded out
|
|
7.
|
|
ശുചിത്വ പ്രചാരണ പ്രദേശങ്ങൾ
|
|
6,101
|
|
5,968
|
|
8.
|
|
നിയമങ്ങൾ / പ്രക്രിയകൾ സുഗമമാക്കൽ
|
|
907
|
|
699
|
|
9.
|
|
പൊതുപരാതികളിന്മേലുള്ള അപ്പീലുകൾ
|
|
25,978
|
|
21,547
|
|
10.
|
|
സ്വതന്ത്രമാക്കിയ ഇടം
|
|
-
|
|
1,20,1367 sq feet
|
|
11.
|
|
സ്ക്രാപ്പ് ഡിസ്പോസൽ വരുമാനം
|
|
---
|
|
Rs.62,54,12,062
7) അന്താരാഷ്ട്ര സഹകരണവും ഇടപാടുകളും2021 ജൂലൈയിൽ സിംഗപ്പൂരുമായി ഒരു ഉഭയകക്ഷി വെർച്വൽ യോഗം ചേർന്നു.2021 ജൂലൈയിൽ പേഴ്സണൽ അഡ്മിനിസ്ട്രേഷൻ, ഭരണ പരിഷ്കാര രംഗങ്ങളിലെ നവീകരണത്തിനായി ഗാംബിയയുമായി ഒരു ധാരണാപത്രം ഒപ്പുവച്ചു. ഇന്ത്യ - ഗാംബിയ ജോയിന്റ് വർക്കിംഗ് ഗ്രൂപ്പ്  ന്റെ ആദ്യ യോഗം 2021 നവംബർ 22-ന് വിർച്വലായി നടന്നു.2021 ജൂലൈ 13-14 തീയതികളിൽ ഓസ്ട്രേലിയൻ പബ്ലിക് സർവീസ് കമ്മീഷനുമായി ചേർന്ന് രണ്ട് ദിവസത്തെ വെർച്വൽ കോൺഫറൻസ് സംഘടിപ്പിച്ചു.
9) സദ്ഭരണ സൂചിക 2021
കേന്ദ്ര ആഭ്യന്തര മന്ത്രിയും സഹകരണ മന്ത്രിയുമായ ശ്രീ അമിത് ഷാ, 2021 ഡിസംബർ 25-ണ് സദ്ഭരണ ദിനത്തിൽ, സദ്ഭരണ സൂചിക  പുറത്തിറക്കി.
10) സദ്ഭരണ വാരം
DOPT, DPIIT, വിദേശകാര്യ മന്ത്രാലയം എന്നിവയുമായി സഹകരിച്ച്, ആസാദി കാ അമൃത് മഹോത്സവ് ആഘോഷങ്ങളുടെ ഭാഗമായി 2021 ഡിസംബർ 20 മുതൽ ഡിസംബർ 25 വരെയുള്ള സദ്ഭരണ വാരത്തിൽ ഒരാഴ്ചത്തെ പരിപാടികൾ DARPG സംഘടിപ്പിച്ചു. സദ്ഭരണ വ്യവസ്ഥയെക്കുറിച്ചുള്ള ഒരു പ്രദർശനവും വേദിയിൽ സംഘടിപ്പിച്ചിരുന്നു.
പ്രത്യേക സേവനങ്ങളും ഫീച്ചറുകളും
കംബൈൻഡ് ഹയർ സെക്കൻഡറിതല പൊതുപരീക്ഷ: സ്റ്റാഫ് സെലക്ഷൻ കമ്മീഷൻ അപേക്ഷ ക്ഷണിച്ചു.
സ്റ്റാഫ് സെലക്ഷൻ കമ്മീഷന്റെ കമ്പ്യൂട്ടർ അധിഷ്ഠിത കംബൈൻഡ് ഹയർ സെക്കൻഡറിതല പൊതു പരീക്ഷ 2022-ലേക്ക് അപേക്ഷ ക്ഷണിച്ചു. അപേക്ഷകൾ ഓൺലൈനായി https://ssc.nic.in - എന്ന വെബ്സൈറ്റിലൂടെ 2023 ജനുവരി നാലിനകം സമർപ്പിക്കാം. 100 രൂപയാണ് അപേക്ഷാ ഫീസ്. സ്ത്രീകൾ/പട്ടികജാതി/ പട്ടികവർഗം /ഭിന്നശേഷിക്കാർ/ വിമുക്തഭടന്മാർ എന്നിവർക്ക് അപേക്ഷാ ഫീസില്ല. 2023 ഫെബ്രുവരി / മാർച്ച് മാസങ്ങളിലായിരിക്കും പരീക്ഷ. കൃത്യമായ പരീക്ഷാ തീയതി സ്റ്റാഫ് സെലക്ഷൻ കമ്മീഷന്റെ വെബ്സൈറ്റിലൂടെ പിന്നീട് അറിയിക്കും. പരീക്ഷാ രീതി, സിലബസ് സംബന്ധിച്ച കൂടുതൽ വിവരങ്ങൾക്ക് https://ssc.nic.in വെബ്സൈറ്റ് സന്ദർശിക്കുക. പ്രവൃത്തിദിനങ്ങളിൽ 080-25502520 & 9483862020 എന്ന ഫോൺ നമ്പറുകളിലും ബന്ധപ്പെടാം.
--NS--
(Visitor Counter : 74
ആരോഗ്യ, കുടുംബക്ഷേമ മന്ത്രാലയം
ഇതുവരെ 193.53 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
(രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 193.53 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
8.60 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN
രാഷ്ട്രപതിയുടെ കാര്യാലയം
ശ്രീ ആര്. വെങ്കടരാമന്റെ ജന്മവാര്ഷികത്തില് രാഷ്ട്രപതി ശ്രദ്ധാഞ്ജലി അര്പ്പിച്ചു
(മുന് രാഷ്ട്രപതി ശ്രീ ആര്. വെങ്കടരാമന്റെ ജന്മവാര്ഷിക ദിനത്തില് രാഷ്ട്രപതി ശ്രീ രാം നാഥ് കോവിന്ദ് അദ്ദേഹത്തിന് ശ്രദ്ധാഞ്ജലി അര്പ്പിച്ചു.ശ്രീ വെങ്കടരാമന്റെ ചിത്രത്തിനു മുന്നില് രാഷ്ട്രപതിയും രാഷ്ട്രപതി ഭവനിലെ ഉദ്യോഗസ്ഥരും പുഷ്പാര്ച്ചന നടത്തി.
പ്രധാനമന്ത്രിയുടെ ഓഫീസ്
ഹരിയാന രൂപീകരണ ദിവസത്തില് പ്രധാനമന്ത്രിയുടെ ആശംസ
ഹരിയാന രൂപീകരണ ദിനത്തില് പ്രധാനമന്ത്രി ശ്രീ. നരേന്ദ്ര മോദി സംസ്ഥാനത്തെ ജനങ്ങള്ക്ക് ആശംസകള് നേര്ന്നു.
(1966 നവംബര് 01 നാണ് ഹരിയാന രൂപീകരിച്ചത്.
ഉല്കൃഷ്ടവും, സാമര്ത്ഥ്യവും, ചെറുപ്പവുമായ സംസ്ഥാനമെന്ന് വിശേഷിപ്പിച്ച പ്രധാനമന്ത്രി പുരാതനവും, ആധുനികവുമായ സംസ്ക്കാരങ്ങളുടെ സംയോജനമാണതെന്നും പറഞ്ഞു. സംസ്ഥാനം തുടര്ന്നും പുരോഗമിക്കട്ടെയെന്നും രാഷ്ട്രത്തിന്റെ ക്ഷേമത്തിനായി സംഭാവനകള് നല്കട്ടെയെന്നും അദ്ദേഹം ആശംസിച്ചു.
ND
പ്രധാനമന്ത്രിയുടെ ഓഫീസ്
പ്രധാനമന്ത്രി ഫെബ്രുവരി 7 ന് അസമും പശ്ചിമ ബംഗാളും സന്ദർശിക്കും
പശ്ചിമ ബംഗാളിലെ പ്രധാന അടിസ്ഥാനസൗകര്യ പദ്ധതികൾക്ക് പ്രധാനമന്ത്രി തറക്കല്ലിടുകയും രാഷ്ട്രത്തിന് സമർപ്പിക്കുകയും ചെയ്യും
"അസം മാല" ഉദ്ഘാടനം ചെയ്യുന്ന പ്രധാനമന്ത്രി രണ്ട് ആശുപത്രികൾക്ക് തറക്കല്ലിടുകയും ചെയ്യും
പ്രധാനമന്ത്രി ശ്രീ നരേന്ദ്ര മോദി ഞായറാഴ്ച  അസം, പശ്ചിമ ബംഗാൾ സംസ്ഥാനങ്ങൾ സന്ദർശിക്കും. രാവിലെ 11: 45 ന് പ്രധാനമന്ത്രി രണ്ട് ആശുപത്രികളുടെ തറക്കല്ലിടൽ നടത്തുകയും സംസ്ഥാന പാതകളും, ജില്ലാ റോഡുകളും ഉൾപ്പെടുന്ന പ്രധാന പദ്ധതിയായ 'അസോം മാല' അസമിലെ സോണിത്പൂർ ജില്ലയിലെ ധെകിയജുലിയിൽ അദ്ദേഹം സമാരംഭിക്കുകയും ചെയ്യും. അതിനുശേഷം, വൈകുന്നേരം 4: 50 ന് അദ്ദേഹം പശ്ചിമ ബംഗാളിലെ ഹാൽദിയയിലെ പ്രധാന അടിസ്ഥാന സൗകര്യ പദ്ധതികൾക്ക് തറക്കല്ലിടുകയും രാഷ്ട്രത്തിനായി സമർപ്പിക്കുകയും ചെയ്യും.
ഇന്ത്യൻ ഓയിൽ കോർപ്പറേഷന്റെ ഹാൽഡിയ റിഫൈനറിയുടെ രണ്ടാമത്തെ കാറ്റലിറ്റിക്-ഐസോഡെവാക്സിംഗ് യൂണിറ്റിന്റെ തറക്കല്ലിടൽ പ്രധാനമന്ത്രി നിർവഹിക്കും. ഈ യൂണിറ്റിന് പ്രതിവർഷം 270 ആയിരം മെട്രിക് ടൺ ശേഷിയുണ്ടാകും, കമ്മീഷൻ ചെയ്ത് കഴിയുമ്പോൾ ഏകദേശം 185 മില്യൺ യുഎസ് ഡോളർ വിദേശനാണ്യം ലാഭിക്കാനാകുമെന്ന് പ്രതീക്ഷിക്കുന്നു.
ദേശീയ പാത 41 ൽ ഹാൽദിയയിലെ റാണിചാക്കിൽ നടക്കുന്ന 4 വരി റെയിൽവേ മേൽപ്പാലം ഉൾപ്പെടുന്ന ഫ്ലൈഓവറും പ്രധാനമന്ത്രി രാജ്യത്തിനായി സമർപ്പിക്കും. 190 കോടി രൂപ ചെലവിൽ നിർമ്മിച്ചതാണ് ഇത്. ഈ ഫ്ലൈഓവർ കമ്മീഷൻ ചെയ്യുന്നത് കൊളഗട്ടിൽ നിന്ന് ഹാൽദിയ ഡോക്ക് കോംപ്ലക്സിലേക്കും മറ്റ് പരിസര പ്രദേശങ്ങളിലേക്കും തടസമില്ലാതെയുള്ള ഗതാഗതത്തിന് വഴിയൊരുക്കും. ഇതിന്റെ ഫലമായി യാത്രാ സമയം ഗണ്യമായി ലാഭിക്കുകയും തുറമുഖത്തിനകത്തേക്കും പുറത്തേക്കും സഞ്ചരിക്കുന്ന ഹെവി വാഹനങ്ങളുടെ പ്രവർത്തന ചെലവും ഗണ്യമായി ലാഭിക്കുകയും ചെയ്യും. കിഴക്കൻ ഇന്ത്യയുടെ വളർച്ചയെക്കുറിച്ചുള്ള പ്രധാനമന്ത്രിയുടെ പൂർവോദയ കാഴ്ചപ്പാടിന് അനുസൃതമായാണ് ഈ പദ്ധതികൾ. പശ്ചിമ ബംഗാൾ ഗവർണറും മുഖ്യമന്ത്രിയും കേന്ദ്ര പെട്രോളിയം പ്രകൃതി വാതക മന്ത്രിയും ചടങ്ങിൽ പങ്കെടുക്കും.
പ്രധാനമന്ത്രി അസമിൽ
സംസ്ഥാനത്തെ ദേശീയപാതകളും പ്രധാന ജില്ലാ റോഡ് ശൃംഖലയും മെച്ചപ്പെടുത്താൻ സഹായിക്കുകയെന്ന ലക്ഷ്യത്തോടെയുള്ള അസോം മാല പ്രധാനമന്ത്രി ‘സമരംഭിക്കും. തുടർച്ചയായ ഫീൽഡ് ഡാറ്റ ശേഖരണത്തിലൂടെയും റോഡ് അസറ്റ് മാനേജുമെന്റ് സിസ്റ്റവുമായുള്ള ബന്ധത്തിലൂടെയും ഫലപ്രദമായ പരിപാലനത്തിന് നൽകുന്ന ഊന്നൽ പദ്ധതിയുടെ സവിശേഷതയാണ്. ദേശീയ പാതകളും ഗ്രാമീണ റോഡുകളുടെ ശൃംഖലയും തമ്മിലുള്ള ഗുണനിലവാരമുള്ള ഇന്റർ-ലിങ്കേജ് റോഡുകൾ ‘അസോം മാല ’ പ്രദാനം ചെയ്യുന്നതിനൊപ്പം തടസ്സമില്ലാത്ത മൾട്ടി മോഡൽ ഗതാഗതം സുഗമമാക്കും. ഇത് സാമ്പത്തിക വളർച്ചാ കേന്ദ്രങ്ങളെ ഗതാഗത ഇടനാഴികളുമായി പരസ്പരം ബന്ധിപ്പിക്കുകയും അന്തർ സംസ്ഥാന കണക്റ്റിവിറ്റി മെച്ചപ്പെടുത്തുകയും ചെയ്യും. അസം മുഖ്യമന്ത്രി ചടങ്ങിൽ പങ്കെടുക്കും.
മൊത്തം 1100 കോടി രൂപയുടെ പദ്ധതി ചെലവിൽ ബിശ്വനാഥിലും ചരൈഡിയോയിലും ആരംഭിക്കുന്ന രണ്ട് മെഡിക്കൽ കോളേജുകളുടെയും ആശുപത്രികളുടെയും തറക്കല്ലിടലും പ്രധാനമന്ത്രി നിർവഹിക്കും. ഓരോ ആശുപത്രിയിലും 500 കിടക്കകളും, 100 എംബിബിഎസ് സീറ്റുകളും ഉണ്ടായിരിക്കും. മെഡിക്കൽ കോളേജുകളുടെയും ആശുപത്രികളുടെയും എണ്ണം കൂടുന്നത് സംസ്ഥാനത്തെ ഡോക്ടർമാരുടെ കുറവ് പരിഹരിക്കുക മാത്രമല്ല, വടക്ക് കിഴക്കൻ മേഖലയിലെ മുഴുവൻ രോഗികളുടെയും മെഡിക്കൽ വിദ്യാഭ്യാസത്തിന്റെയും കേന്ദ്രമായി അസമിനെ മാറ്റുകയും ചെയ്യും.
(
രാജ്യരക്ഷാ മന്ത്രാലയം
മൂന്ന് സേനകളിലും ഇന്ത്യൻ കോസ്റ്റ് ഗാർഡിലും സിമുലേറ്ററുകളുടെ ഉപയോഗം വർദ്ധിപ്പിക്കുന്നതിനുള്ള നയം കേന്ദ്ര പ്രതിരോധ മന്ത്രാലയം പ്രഖ്യാപിച്ചു .
ന്യൂ ഡൽഹി: സെപ്റ്റംബർ 23 , 2021
മൂന്ന് സേനാവിഭാഗങ്ങളിലും ഇന്ത്യൻ കോസ്റ്റ് ഗാർഡിലും  സിമുലേറ്ററുകളുടെ ഉപയോഗം വർധിപ്പിക്കാനും ,സമന്വയിപ്പിക്കാനുള്ള നയം കേന്ദ്ര പ്രതിരോധ മന്ത്രാലയം  പ്രഖ്യാപിച്ചു. എല്ലാ സൈനിക മേഖലകളെയും സിമുലേഷൻ അധിഷ്ഠിത പരിശീലനത്തിലേക്ക് പരിവർത്തനം ചെയ്യുകയും അത് വഴി ചെലവ് കുറഞ്ഞതും കാര്യക്ഷമവും സുരക്ഷിതവും വേഗത്തിലുള്ളതും മികച്ചതുമായ പരിശീലനം ലഭ്യമാക്കുകയും ആണ് ലക്ഷ്യം.
തദ്ദേശീയമായ രൂപകൽപന, വികസനം എന്നിവയ്ക്കൊപ്പം ,സിമുലേറ്ററുകളുടെ പ്രവർത്തനവും പരിപാലനവും ഔട്ട്സോഴ്സിംഗ് ചെയ്യുന്നതിനും ഈ ചട്ടക്കൂട് ഊന്നൽ നൽകുന്നു.
തത്സമയ ഉപകരണ ഉപയോഗം കുറയ്ക്കുക,സിമുലേറ്ററുകളുടെ ഘട്ടം ഘട്ടമായുള്ള ഉപയോഗം,
സംഭരണത്തിന്റെ ആസൂത്രണ ഘട്ടത്തിൽ സിമുലേറ്ററുകളുടെ ആവശ്യകത ശരിയായി പരിഗണിക്കൽ,ഗവണ്മെന്റിന്റെ വിവിധ ഏജൻസികൾ തമ്മിൽ ഏകോപിപ്പിക്കുകയും സംഭരണ സമയത്ത് സിമുലേറ്ററുകളുടെ സംയോജിത ആവശ്യകതകൾ പരിഗണിക്കുകയും ചെയ്യുക, എന്നിവയും നയത്തിൽ ഉൾപ്പെടുന്നു.
ഉപയോഗത്തിലുള്ള/ഭാവിയിൽ സായുധ സേന വാങ്ങുന്ന എല്ലാത്തരം സിമുലേറ്ററുകൾക്കും ഈ നയം ബാധകമാകും.
IE/SKY
(Visitor Counter : 152
രാഷ്ട്രപതിയുടെ കാര്യാലയം
ജന്മാഷ്ടമിയുടെ തലേന്ന് രാഷ്ട്രപതിയുടെ ആശംസകൾ.
ന്യൂ ഡൽഹി: ഓഗസ്റ്റ് 18 , 2022
രാഷ്ട്രപതി ശ്രീമതി. ദ്രൗപദി മുർമു ജന്മാഷ്ടമിയുടെ തലേന്ന് എല്ലാ പൗരന്മാർക്കും തന്റെ ആശംസകൾ അറിയിച്ചു.
ജന്മാഷ്ടമിയുടെ ഈ അവസരത്തിൽ, ഇന്ത്യയിലും വിദേശത്തും താമസിക്കുന്ന എല്ലാ സഹ പൗരന്മാർക്കും ഊഷ്മളമായ ആശംസകൾ നേരുന്നതായി രാഷ്ട്രപതി, സന്ദേശത്തിൽ പറഞ്ഞു.
ഭഗവാൻ കൃഷ്ണന്റെ ജീവിതത്തിലും ബോധനത്തിലും ക്ഷേമത്തിന്റെയും നന്മയുടെയും സന്ദേശം അടങ്ങിയിരിക്കുന്നു . അദ്ദേഹം "നിഷ്കാമ കർമ്മ" എന്ന ആശയം പ്രചരിപ്പിക്കുകയും 'ധർമ്മ' പാതയിലൂടെ നേടുന്ന പരമമായ സത്യത്തെക്കുറിച്ച് ജനങ്ങളെ ബോധവൽക്കരിക്കുകയും ചെയ്തു.
നമ്മുടെ ചിന്തയിലും വാക്കിലും പ്രവൃത്തിയിലും നന്മയുടെ പാത പിന്തുടരാൻ ഈ ജന്മാഷ്ടമി ഉത്സവം നമ്മെ പ്രചോദിപ്പിക്കട്ടെ എന്ന് പ്രാർത്ഥിക്കുന്നതായും രാഷ്ട്രപതി തന്റെ സന്ദേശത്തിൽ കുറിച്ചു
(Visitor Counter : 86
പ്രധാനമന്ത്രിയുടെ ഓഫീസ്
കല്ക്കരി, ഖനന മേഖലയെ ഉത്തേജിപ്പിക്കുന്നതിനായി പ്രധാനമന്ത്രി മോദി യോഗം വിളിച്ചു
കോവിഡ്- 19ന്റെ പശ്ചാത്തലത്തില് സമ്പദ് വ്യവസ്ഥയ്ക്ക് ഉത്തേജനം പകരുന്നതിനായി കല്ക്കരി, ഖനന മേഖലയില് സാമ്പത്തിക പരിഷ്കാരങ്ങള് നടപ്പാക്കുന്നതിനായി പ്രധാനമന്ത്രി നരേന്ദ്ര മോദി വിശദമായ യോഗം നടത്തി. ആഭ്യന്തര സ്രോതസ്സുകളില്നിന്ന് എളുപ്പത്തില് ആവശ്യത്തിനു ധാതുവിഭവങ്ങള് കണ്ടെത്തുകയെന്നത് ഉറപ്പുവരുത്തുന്നതിനും പര്യവേക്ഷണം വര്ധിപ്പിക്കുന്നതിനും നിക്ഷേപം ആകര്ഷിക്കുന്നതിനും ആധുനിക സാങ്കേതിക വിദ്യ ഉപയോഗപ്പെടുത്തുന്നതിനും സുതാര്യവും ഫലപ്രദവുമായ നടപടിക്രമങ്ങളിലൂടെ കൂടുതല് തൊഴിലവസരം സൃഷ്ടിക്കുന്നതിനും തേടേണ്ട വഴികള് ചര്ച്ച ചെയ്തു.
കൂടുതല് ബ്ലോക്കുകള് ലേലംചെയ്യുക, ലേലങ്ങളില് കൂടുതല് പങ്കാളിത്തം ഉറപ്പാക്കുക, ധാതുവിഭവങ്ങളുടെ ഉല്പാദനം വര്ധിപ്പിക്കുക, ഖനനച്ചെലവും കടത്തുകൂലിയും കുറയ്ക്കുക, ബിസിനസ് ചെയ്യുന്നത് എളുപ്പമാക്കുക, പരിസ്ഥിതി സൗഹൃദപരമായ വികസനത്തിലൂടെ കാര്ബണ് ഫുട്പ്രിന്റ് കുറയ്ക്കുക തുടങ്ങിയ കാര്യങ്ങളും ചര്ച്ച ചെയ്യപ്പെട്ടു.
ലേലത്തിന്റെ ഘടനയില് പരിഷ്കാരം വരുത്തുന്നതുമായി ബന്ധപ്പെട്ട പ്രശ്നങ്ങള്, ഫലപ്രദമായ സ്ഥാപനപരമായ സജ്ജീകരണങ്ങള്, പര്യവേക്ഷണത്തിലും ഖനനത്തിലും സ്വകാര്യമേഖലയുടെ പങ്കാളിത്തം, പൊതുമേഖല കൂടുതല് മല്സരക്ഷമത ഉള്ളതാക്കല്, ധാതു വികസന ഫണ്ട് വഴി സമൂഹ വികസന പ്രവര്ത്തനങ്ങള് വിപുലപ്പെടുത്തല് തുടങ്ങിയ കാര്യങ്ങളും ചര്ച്ച ചെയ്തു. ആഭ്യന്തര വിതരണത്തിനു കടല്മാര്ഗം ഉപയോഗപ്പെടുത്തുന്നത് ഉള്പ്പെടെ ധാതുക്കള് കടത്തുന്നതിനുള്ള അടിസ്ഥാന സൗകര്യം മെച്ചപ്പെടുന്നതും ചര്ച്ച ചെയ്തു.
ഖനികളില്നിന്നു റയില്വേ കേന്ദ്രങ്ങള് വരെയുള്ള ഫലപ്രദവും പരിസ്ഥിതി സൗഹൃദപരവുമായ കണക്റ്റിവിറ്റി വര്ധിപ്പിക്കുന്നതും റെയില് വാഗണുകളില് ഓട്ടോമാറ്റിങ് ലോഡിങ്, കല്ക്കരി വാതകവല്ക്കരണവും ദ്രവവല്ക്കരണവും, കല്ക്കരി അടിസ്ഥാനമാക്കിയുള്ള മീഥേന് പര്യവേക്ഷണം എന്നീ മേഖലകളുടെ പരിഷ്കരണവും ചര്ച്ച ചെയ്തു.
തൊഴിലവസരങ്ങള് വര്ധിപ്പിക്കുന്നതിലും വളര്ച്ച പ്രോല്സാഹിപ്പിക്കുന്നതിലും ഖനി മേഖലയുടെ സംഭാവനകള് പ്രധാനമന്ത്രി വിലയിരുത്തി. ധാതുക്കളുടെ ഉല്പാദനത്തിലും ആഭ്യന്തര സംസ്കരണത്തിലും രാജ്യത്തിനുള്ള സ്വാശ്രയത്വം മെച്ചപ്പെടുത്തുന്നതിന് അദ്ദേഹം ഊന്നല് നല്കി. ധാതു മേഖല രാജ്യാന്തര നിലവാരത്തിലേക്ക് ഉയരണമെന്നും അതിനു കര്മപദ്ധതി തയ്യാറാക്കണമെന്നും ശ്രീ. മോദി ഉപദേശിച്ചു. ഖനനം ഫലപ്രദമാക്കുന്നതിനായി ആധുനിക സാങ്കേതിക വിദ്യ ഉപയോഗപ്പെടുത്തണമെന്ന് അദ്ദേഹം ആഹ്വാനംചെയ്തു. ക്ലിയറന്സ് വൈകുന്നത് ഒഴിവാക്കാന് നടപടി കൈക്കൊള്ളണമെന്നും സമ്പദ്വ്യവസ്ഥയ്ക്ക് ഉത്തേജനം പകരുന്നതിനായി സ്വകാര്യ നിക്ഷേപം വര്ധിപ്പിക്കുന്നതിനു സംസ്ഥാനങ്ങളുമായുള്ള പങ്കാളിത്തത്തോടെ പ്രവര്ത്തിക്കണമെന്നും നിര്ദേശിക്കുകയും ചെയ്തു. രാജ്യത്ത് ഈ വര്ഷം വലിയ അളവു കല്ക്കരിശേഖരം ഉണ്ടെന്നിരിക്കെ, തെര്മല് കോള് ഇറക്കുമതിക്കു പകരംവഴി തേടാന് പ്രധാനമന്ത്രി നിര്ദേശം നല്കി.
ആരോഗ്യ, കുടുംബക്ഷേമ മന്ത്രാലയം
പ്രവർത്തിക്കാനുള്ള സമയം ഇതാണ്', ലോകാരോഗ്യ സംഘടനയുടെ എക്സിക്യൂട്ടീവ് ബോർഡ് മീറ്റിംഗിന്റെ 149-ാമത് സെഷനെ വെർച്ച്വൽ ആയി അഭിസംബോധന ചെയ്തുകൊണ്ട് ഡോ. ഹർഷ് വർധൻ പറഞ്ഞു
ന്യൂഡൽഹി, ജൂൺ 02, 2021
ലോകാരോഗ്യ സംഘടനയുടെ എക്സിക്യൂട്ടീവ് ബോർഡ് ചെയർപേഴ്സൺ എന്ന നിലയിൽ കേന്ദ്ര ആരോഗ്യ കുടുംബക്ഷേമ മന്ത്രി ഡോ. ഹർഷവർദ്ധൻ സംഘടനയുടെ എക്സിക്യൂട്ടീവ് ബോർഡ് മീറ്റിംഗിന്റെ 149-ാമത് സെഷനെ വെർച്ച്വൽ ആയി അഭിസംബോധന ചെയ്തു. ലോകാരോഗ്യ സംഘടനയുടെ എക്സിക്യൂട്ടീവ് ബോർഡ് ചെയർപേഴ്സൺ പദവി ഡോ. ഹർഷ് വർധൻ ഇന്ന് വിജയകരമായി പൂർത്തിയാക്കി.
കോവിഡ് മുന്നണിപ്പോരാളികൾ എന്ന നിലയിൽ മനുഷ്യരാശിയുടെ നിലനിൽപ്പിനായി ജീവൻ നൽകിയ ധീരരും ബഹുമാന്യരുമായ ലോകമെമ്പാടുമുള്ള സ്ത്രീപുരുഷന്മാരെ കുറിച്ച് ഡോ. ഹർഷ് വർധൻ സദസ്സിനെ ഓർമ്മിപ്പിച്ചു.
പ്രവർത്തിക്കാനുള്ള സമയമാണിതെന്ന് അദ്ദേഹം പറഞ്ഞു. അടുത്ത രണ്ട് ദശകങ്ങളിൽ അടിയന്തിര ആരോഗ്യ വെല്ലുവിളികൾ നേരിടേണ്ടിവരുമെന്ന് നാമെല്ലാവരും മനസ്സിലാക്കേണ്ട സമയമാണിത്. പൊതുവായുള്ള ഈ ഭീഷണി നേരിടുന്നതിന്, എല്ലാവരും ഒരുമിച്ച് ചേർന്നുള്ള പ്രതികരണമാണ് ആവശ്യപ്പെടുന്നത്. ലോകാരോഗ്യസംഘടനയുടെ പ്രധാന തത്വശാസ്ത്രം കൂടിയാണിത്.
ലോകാരോഗ്യസംഘടനയുടെ എക്സിക്യൂട്ടീവ് ബോർഡിന്റെ നിർണായക നേതൃത്വം പൂർത്തിയാക്കുന്ന ഡോ. ഹർഷവർദ്ധനെ ലോകാരോഗ്യ സംഘടനയുടെ ഡയറക്ടർ ജനറൽ, ഡോ. റ്റെഡ്റോസ്, അഭിനന്ദിച്ചു. ലോകാരോഗ്യ സംഘടന ഡയറക്ടർ ജനറലിന്റെ പ്രത്യേക പുരസ്കാരം ലഭിച്ചതിനും ഡോ. ഹർഷവർദ്ധനെ അഭിനന്ദനം അറിയിച്ചു.
എക്സിക്യൂട്ടീവ് ബോർഡിന്റെ പുതിയ അധ്യക്ഷനായി കെനിയയിൽ നിന്നുള്ള ഡോ. പാട്രിക്ക് അമോത്ത് തെരഞ്ഞെടുക്കപ്പെട്ടു. ലോകാരോഗ്യ സംഘടനയുടെ എക്സിക്യൂട്ടീവ് ബോർഡിലെ അംഗങ്ങൾ, അംഗരാജ്യങ്ങളുടെ പ്രതിനിധികൾ എന്നിവരെ കൂടാതെ ലോകാരോഗ്യ സംഘടനയുടെ എല്ലാ പ്രാദേശിക ഡയറക്ടർമാരും വെർച്വൽ യോഗത്തിൽ പങ്കെടുത്തു.
RRTN/SKY
(Visitor Counter : 414
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
വടക്കു കിഴക്കൻ മേഖലാ ഊർജ്ജ സംവിധാന പരിഷ്കരണത്തിനുള്ള പുതുക്കിയ പദ്ധതിച്ചെലവിന് കേന്ദ്രമന്ത്രിസഭയുടെ അംഗീകാരം
നോർത്ത് ഈസ്റ്റേൺ റീജ്യൺ പവർ സിസ്റ്റം ഇംപ്രൂവ്മെന്റ് പ്രോജക്റ്റിന്റെ  പുതുക്കിയ പദ്ധതിച്ചെലവിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്രമന്ത്രിസഭയുടെ സാമ്പത്തികകാര്യ സമിതി അംഗീകാരം നൽകി. 6,700 കോടി രൂപയാണ് ചെലവ് പ്രതീക്ഷിക്കുന്നത്. അന്തർ സംസ്ഥാന പ്രസരണ വിതരണ സംവിധാനങ്ങൾ ശക്തിപ്പെടുത്തുന്നത് വടക്കുകിഴക്കൻ മേഖലയുടെ സാമ്പത്തിക വികസനത്തിലേക്കുള്ള സുപ്രധാന ചുവടുവയ്പായാണ് കണക്കാക്കുന്നത്.
വടക്ക് കിഴക്കൻ സംസ്ഥാനങ്ങളായ അസം, മണിപ്പൂർ, മേഘാലയ, മിസോറം, നാഗാലാൻഡ്, ത്രിപുര എന്നിവയാണ് പദ്ധതി ഗുണഭോക്താക്കൾ. ഈ സംസ്ഥാനങ്ങളുമായി സഹകരിച്ച് വൈദ്യുതി മന്ത്രാലയത്തിന് കീഴിലുള്ള പൊതുമേഖലാ സ്ഥാപനമായ  പവർഗ്രിഡാണ് പദ്ധതി നടപ്പിലാക്കുന്നത്. 2021 ഡിസംബറോടെ കമ്മീഷൻ ചെയ്യാനാണ് ലക്ഷ്യമിടുന്നത്. കമ്മീഷൻ ചെയ്ത ശേഷം, ബന്ധപ്പെട്ട നോർത്ത് ഈസ്റ്റേൺ സ്റ്റേറ്റ് യൂട്ടിലിറ്റികളുടെ ഉടമസ്ഥതയിലും പരിപാലനത്തിലും ആയിരിക്കും പദ്ധതി.
കരുത്തുറ്റ പവർഗ്രിഡ് സംവിധാനം നടപ്പാക്കുന്നതിലൂടെ വടക്കുകിഴക്കൻ സംസ്ഥാനങ്ങളിലേക്കുള്ള കണക്ടിവിറ്റി മെച്ചപ്പെടുത്തലും അതിലൂടെ സമഗ്രമേഖലയിലും ഉപഭോക്താക്കളിലേക്ക് പദ്ധതിയുടെ നേട്ടം എത്തിക്കലുമാണ് ലക്ഷ്യമിടുന്നത്.
പദ്ധതി ഈ സംസ്ഥാനങ്ങളുടെ ആളോഹരി വൈദ്യുതി ഉപഭോഗം വർദ്ധിപ്പിക്കുകയും വടക്കുകിഴക്കൻ മേഖലയുടെ സമഗ്ര സാമ്പത്തിക വികസനത്തിന് കാരണമാവുകയും ചെയ്യും. നിർമാണപ്രവർത്തനങ്ങൾ പ്രാദേശികമായി നിരവധി തൊഴിലവസരങ്ങൾ സൃഷ്ടിക്കുകയും ചെയ്യും. പദ്ധതി പൂർത്തിയായിക്കഴിഞ്ഞാലും ഇതുമായി ബന്ധപ്പെട്ട വിവിധ മേഖലകളിൽ തൊഴിലവസരങ്ങൾ സൃഷ്ടിക്കപ്പെടും.
പശ്ചാത്തലം:
2014 ഡിസംബറിലാണ് ഊർജ്ജ മന്ത്രാലയത്തിന്റെ കേന്ദ്രമേഖല പദ്ധതിയായി ഈ പദ്ധതിക്ക് അംഗീകാരം ലഭിച്ചത്. ലോകബാങ്ക് ഫണ്ടും കേന്ദ്ര ഗവൺമെന്റ് ഫണ്ടും തുല്യമായി പദ്ധതിക്കായി വിനിയോഗിക്കും. എന്നാൽ കാര്യശേഷി വർധിപ്പിക്കുന്നതിനുള്ള ഘടകങ്ങൾക്കായുള്ള 89 കോടി രൂപ പൂർണമായും ചെലവഴിക്കുന്നത് ഇന്ത്യാ ഗവൺമെന്റാണ്.